Bajarê Marsilya yê Fransa de vizêr rayraşîyayîşê dergî yê seba hîrê rojan ame destpêkerdene. Çalakîya ke vera Komployê Mîyannetweyî yê vera Rayberê Şarê Kurdî Abdullah Ocalanî yena kerdene saetanê veraşanî de verê Şaredarîya Marignane de qedîyaye.
Çalakîya ke  verê Şaredarîya Da Martiguesî de dest pêkerd bajaranê sey Bordeaux, Toulouse, Montpellier û Dragounyanî ra xeylêk kesî tewre ci bîyî. Çalakîye de vilaweka firansizkî ameye wendene. Çalakwananê ke maskeyê Ocalanî kerdî pa vilawekî vila kerdî û marşî wendî.
Çalakîye ewro do verê Şaredarîya Marignane de  saete 09.00 de dest pê bikero.
